Niassan suojelualue

Niassan suojelualue on luonnonsuojelualue Mosambikin pohjoisosassa, Niassan ja Cabo Delgadon maakunnissa. Sen pinta-ala on 42 000 neliökilometriä, joten se on Mosambikin laajin suojelualue. Alue on perustettu vuonna 1954, ennen Mosambikin itsenäistymistä. Se rappioutui ja hylättiin levottomuuksien aikana 1970- ja 1980-luvuilla, mutta perustettiin uudelleen vuonna 1992.

Alueen maisemasta suurin osa on miombo-savannia. Jokivarsilla ja vuorten ja inselberg kukkuloiden rinteillä kasvaa metsälaikkuja.

Useimmat Mosambikin elefantit, puhvelit ja seeprat elävät  tällä alueella. Siellä on myös joitakin leijonia ja leopardeja.  Niassan alueella elää 450 yksilön populaatio erittäin uhanalaisia hyeenakoiria Vuonna 2002 ilmalaskennoista havaittiin yli 12 000 elefanttia, 9 000 mustahevosantilooppia ja useita tuhansia puhveleita. Gnuulla on sellainen alalaji, jota tavataan vain tällä alueella, ja impalan ja seepran alalajit ovat muualla harvinaisia.

Lähteet 

Mosambikin maantiede
Luonnonsuojelualueet